Public procurement notice: Voluntary Ex Ante Transparency Notice
Published: 2021-06-18
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Services
Procedure: Negotiated without a prior call for competition
CPV classification: 72000000
Estimated value: 1949965 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Kyseessä on covid-19-pandemian hallintaan liittyvä väliaikainen ja tuotannossa oleva palvelu, jonka ajanvarausjärjestelmään toteutetaan kiireisiä muutoksia johtuen rokoteaineiden, tehosteajanvarauksen aikavälin ja rokotteiden saatavuuden muutoksista.
Tartuntatautilain 8 §:n mukaan sairaanhoitopiirin kuntayhtymä ohjaa ja tukee kuntia ja sosiaalihuollon ja terveydenhuollon toimintayksiköitä lääketieteellisellä asiantuntemuksellaan tartuntatautien torjunnassa, kehittää alueellisesti tartuntatautien diagnostiikkaa ja hoitoa sekä selvittää epidemioita yhdessä kuntien kanssa. Sairaanhoitopiiri varautuu poikkeuksellisten epidemioiden torjuntaan ja hoitoon sekä huolehtii hoitoon liittyvien infektioiden torjunnan kehittämisestä alueensa sosiaalihuollon ja terveydenhuollon toimintayksiköissä. Covid-19-pandemia on tartuntatautilain 3 §:n tarkoittama poikkeuksellinen epidemia.
Uudenmaan pandemiakoordinointiryhmässä päätettiin 8.12.2020 tuottaa yhteinen koronarokotusten ajanvarausohjelmisto Uudenmaan kuntien ammattilaisten ja kuntalaisten itsepalveluajanvarauksen sekä mahdollisimman ketterän rokotustahdin mahdollistamiseksi. Pandemiakoordinointiryhmän päätöksen mukaan HUSin on pystyttävä tuottamaan ajanvarausjärjestelmä sekä siihen liittyvä ohjeistus ja viestintä viipymättä. Tarve on rokottaa kaikki yli 16- vuotiaat Uudellamaalla asuvat eli noin 1,3 miljoonaa kansalaista. Ajanvarausoikeus avataan kunkin kunnan rokotustahdin mukaisesti väestön ikäryhmittäin.
HUSilla on käytössään Netorek Aika Oy:n toimittama Vihta-ajanvarausjärjestelmä, jota käytetään diagnostisten tutkimusten näytteenotossa sekä normaalitoiminnassa että koronavirusepidemiaan liittyen. Ajanvarausohjelmiston lisäkehitys- ja kapasiteettitarve on osoittautunut kuitenkin suuremmaksi kuin osattiin etukäteen arvioida.
Suurimmillaan ajanvarauksen on tehnyt 70 000 Uusimaalaista alle vuorokaudessa. Rokotteiden ja sitä kautta rokotusaikojen saatavuudessa on viikoittaisia eroja, jonka vuoksi ikäryhmän avauduttua kuntalaiset ruuhkauttavat ajanvarauksen. Ajanvarausohjelmistoon joudutaan tekemään pikaisia kapasiteetin parannuksia sekä perustamaan Odotushuone-toiminto. Kansalaisen käyttämästä koronabotista ja ammattilaisten näytteenottoonbotista tarvitaan integraatio ajanvarausohjelmistoon. Koronarokotteita on useita eri laatuja ja tehosterokotusten aikaväli vaihdellaan. Tarkoituksenmukaista on ollut, että kuntalainen tai ammattilainen voi itsepalvelussa varata myös tehosterokotusajan ,ja tähän joudutaan tekemään ohjelmiston kehitystyötä. Koronarokotusajanvarauksesta lähtee kansalaiselle tekstiviestitse 1. ja 2. rokotuksen ajanvarauksesta vahvistustieto, muistutus viikkoa ja päivää ennen rokotusaikaa. Tekstiviestissä on ohjeet rokotuspisteeseen saapumisesta, joten tekstiviestit jakautuvat teknisesti useisiin viesteihin, joten tekstiviestien määrä on suuri. Ajanvarausohjelmistosta lähtevien tekstiviestien määrä on ollut ennakoitua suurempi.
Hankintalain 40.2 §:n 4 kohdan mukaan hankintayksikkö voi valita suorahankinnan, jos sopimuksen tekeminen on ehdottoman välttämätöntä, eikä säädettyjä määräaikoja voida noudattaa hankintayksiköstä riippumattomasta, ennalta arvaamattomasta syystä aiheutuneen äärimmäisen kiireen vuoksi. Jos ajanvarausjärjestelmästä ja sen kehittämisestä toteutettaisiin hankintalain mukainen kilpailutus säädettyine määräaikoineen, järjestelmä olisi käytössä arviolta vasta loppuvuodesta 2021, mikä aiheuttaisi kestämätöntä viivästystä rokotusaikatauluun sekä mittaamattomia haittoja terveysturvallisuudelle. Ainoa keino tuottaa ajanvarausjärjestelmään tarvittavat kehityskohteet koronavirusepidemian edellyttämässä aikataulussa on tehdä kehitys Vihta-järjestelmän laajennuksena. Netorek Aika Oy pystyy tarjouksensa mukaisesti tuottamaan laajennuksen sekä siihen liittyvät tuki- ja muut palvelut kiireellisellä aikataululla.
Hankintalain 40.2 §:n 2 kohdan mukaan suorahankinta on mahdollinen tilanteessa, jossa teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta. Vihta-ajanvarausjärjestelmään liittyvät tekijänoikeudet omistaa Netorek Aika Oy tai kolmas osapuoli, eikä HUS voi toteuttaa siihen itse muutoksia ja laajennuksia yksinoikeuden suojaamiseen liittyvistä syistä.
Nyt tehtävä suorahankinta koskee vain koronavirusrokotusten ajanvarausjärjestelmää koronavirusepidemian ajaksi, korkeintaan 31.12.2021 saakka. Suorahankinta ei koske muiden ominaisuuksien toteuttamista Vihta-ajanvarausjärjestelmään tai niiden ylläpitoa.


Winner: Netorek Aika Oy
Award value: 1949965